Na temelju članka 41. točke 2. Statuta Grada Zagreba (Službeni glasnik Grada 23/16, 2/18 i 23/18), Gradska skupština Grada Zagreba, na sjednici \_\_\_\_\_\_ 2019., donijela je

**ODLUKU**

 **o izmjeni Odluke o zaštiti objekata od grafita**

**Članak 1.**

U Odluci o zaštiti objekata od grafita (Službeni glasnik Grada Zagreba 9/17 i 7/18) u članku 6. stavku 3. alineja 7. mijenja se i glasi:

 „ – ako je objekt u suvlasništvu za uklanjanje grafita i nanošenje zaštitnog antigrafitnog premaza suglasnost svih suvlasnika, a za postavljanje samo videonadzora, suglasnost suvlasnika koji čine najmanje 2/3 suvlasničkih dijelova, odnosno odluku suvlasnika više stambene zgrade o usvajanju godišnjeg programa upravljanja zgradom (GPU) u kojem su planirani radovi i sredstva za izvođenje radova zaštite vanjskih dijelova objekta od grafita u originalu ili ovjerenoj preslici;“.

**Članak 2.**

Postupci započeti do stupanja na snagu ove odluke nastavit će se i dovršiti prema odredbama Odluke o zaštiti objekata od grafita (Službeni glasnik Grada Zagreba 9/17 i 7/18).

**Članak 3.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**prof. dr. sc. Drago Prgomet**